# Ramon Puig i Artigas

Ramon Puig i Artigas (Barcelona, 25 de desembre de 1967), més conegut pel seu nom artístic, Werens, és un grafiter, pintor, il·lustrador i dissenyador gràfic sabadellenc.
Va estudiar a l'Escola Massana de Barcelona entre 1987 i 1992, on va obtenir el títol de disseny gràfic, i l'any 1993 va viatjar a Londres per especialitzar-se en tipografia al London College of Printing i en il·lustració i tractament d'imatges per ordinador al Middlesex Polytechnic (1994). També es va formar en disseny d'embalatge (1994), noves tecnologies (1997) i veejing (2007). Des de l'any 1991 ha exposat ininterrompudament en galeries d'art catalanes, espanyoles i d'arreu d'Europa, així com a Bali. El Museu d'Art de Sabadell conserva obra seva i li va dedicar una exposició retrospectiva el 2015.
Sol treballar per sèries o projectes, que engloben grafits però també pintures, il·lustracions o treballs gràfics, generalment sota una mateixa temàtica. Concep el grafit com una manera d'acostar l'art a la gent, de millorar el paisatge visual i l'entorn urbà, en oposició a les ciutats grises, buides i sense vida. La seva obra ha evolucionat d'una temàtica punk, passant pel món dels djs, fins a projectes on representa de manera seriada elements del món natural i vegetal com les abelles o, sobretot, les flors, un tema recurrent des del 2006 i amb el qual va preparar la mostra Wild Flowers (2012) o bé Florsss! (2009). A banda del grafit, Werens ha treballat altres camps com la il·lustració, el disseny gràfic, les projeccions audiovisuals. També ha il·lustrar llibres, com el conte d'Antoni Dalmases Dúiem la carta i... (2012). El 2015 el Museu d'Art de Sabadell li va dedicar una exposició retrospectiva, per on van passar més de 12.000 persones. L'any 2016 va ser autor, junt amb la ceramista Maria Bosch, d'un plat d'art per al Memorial Àlex Seglers.
* Abella de Werens a Sabadell
* Flor
* Flor a la plaça de l'Àngel de Sabadell

## Exposicions

* 2010. We Bring Sun, Tag Gallerie (Brussel·les)
* 2012. Wild Flowers, Montana Galeria (Barcelona)
* 2013. Dron Atac, Impaktes Visuals (Sabadell)
* 2014. Werens Bigger, Hospital Taulí (Sabadell)
* 2015. Werens. Art urbà. Museu d'Art de Sabadell

## Referències

* ↑ Colomer, Víctor. «Hi ha guixots ben macos». Diari de Sabadell. Arxivat de l'original el 3 de març 2016. [Consulta: 3 setembre 2015].
* 1 2 3 Werens. Art urbà. Sabadell: Museu d'Art de Sabadell, Ajuntament de Sabadell. ISBN 978-84-992173-9-7.
* ↑ Colomer, Víctor «Werens fa florir Lisboa». Diari de Sabadell, 29-01-2010, pàg. contraportada.
* ↑ «Museus en línia». Generalitat de Catalunya. Arxivat de l'original el 2016-09-11. [Consulta: 8 setembre 2016].
* ↑ Colomer, Víctor «Cara a cara. Werens, artista urbà.». Diari de Sabadell, 23-12-2009, p. 15.
* ↑ Gamell, Josep «El graffiti és una manera d'acostar l'art a tothom». Diari de Sabadell, 12-09-2015, pàg. 42-43.
* ↑ «L'artista sabadellenc Werens presenta el seu llibre "Florsss!"». Vilaweb, 17-12-2009. [Consulta: 31 agost 2015].
* ↑ Colomer, Víctor «Werens presenta el llibre "Florsss!" amb cent grafittis a prtes tapiades». Diari de Sabadell, 19-12-2009, p. 15.
* ↑ «Ràdio Sabadell». Ràdio Sabadell. Arxivat de l'original el 2016-03-03. [Consulta: 24 agost 2015].
* ↑ «El Museu d'Art posa el punt final a l'exposició de Werens amb una festa». Ajuntament de Sabadell. [Consulta: 28 gener 2016].
* ↑ «Plats d'art per al Memorial Àlex Seglers». Museus Municipals de Sabadell. [Consulta: 8 setembre 2016].
* ↑ Colomer, Víctor «Werens exposa a Berlin i Brussel·les». Diari de Sabadell, 17-09-2010, pàg. contraportada.
* ↑ «Wildflower by Werens». La monomagazine, 06-09-2012. Arxivat de l'original el 2016-03-03 [Consulta: 31 agost 2015].
* ↑ «Werens inaugura "Dron Atac" amb accions a Impaktes Visuals». Diari de Sabadell, 19-12-2013, p. 10.
* ↑ «Graffiti i Art Mural'. Exposició de Werens. Art Taulí». Corporació Sanitària Parc Taulí, 06-04-2015. [Consulta: 4 setembre 2015].
* ↑ Arenós, Paloma «El grafiti llega al museo». La Vanguardia, 04-09-2015.
* ↑ Garriga, Xavier «Botiga Impaktes Visuals. Sabadell 30/08/15». Quadern de les idees, les arts i les lletres, novembre/desembre 2015, p. 15-19.

## Enllaços externs

* Ramon Puig i Artigas - Lloc web oficial
* L'alegria de viure: Werens, grafiter de Sabadell, a Ràdio Sabadell